Põhja-Eestis koondas metsavendi 10. juulil 1941 Salmistu rannas dessandiga Soomest maale tulnud eesti vabatahtlike "Erna" grupp kolonel Henn-Ants Kure juhtimisel. Läbi vaenlase tagala liiguti Harju-, Viru- ja Järvamaa piiril asuvale soosaarele Kautla lähedal. Sinna koonati erinevatel andmetel 500-2000 metsavenda, kes pidasid juuli-augusti vahetusel ägedaid  lahinguid punavägedega.  Metsavennad püüdsid enne Saksa vägede tulekut taastada Eestis vähemalt kohalikku omavalitsust, kuid üsna peagi selgus, et see ei läinud kokku Saksa okupatsioonivõimu nägemusega. Partisanidena tegutsenud metsavendade salgad kaotasid suvel 1941 kokku umbes 550 meest.